stanford-oval/wikipedia huggingface dataset:
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร จังหวัดร้อยเอ็ด> พรรค | ผลการเลือกตั้งสมาชิกสภาผู้แทนราษฎร จังหวัดร้อยเอ็ด> ผู้สมัคร | ผลการเลือกตั้งสมาชิกสภาผู้แทนราษฎร จังหวัดร้อยเอ็ด> คะแนนเสียง | ผลการเลือกตั้งสมาชิกสภาผู้แทนราษฎร จังหวัดร้อยเอ็ด> % | ผลการเลือกตั้งสมาชิกสภาผู้แทนราษฎร จังหวัดร้อยเอ็ด> ± |
| --- | --- | --- | --- | --- | --- |
|  | ชาติสังคม   | เทพเจริญ พูลลาภ (5)* | 31,303 |  |  |
|  | ชาติสังคม   | ชอ สายเชื้อ (6)✔ | 31,151 |  |  |
|  | ไม่สังกัดพรรค | มานิต มาศเกษม (10) | 30,452 | ' | ' |
|  | ชาติสังคม   | เพชร จันทราช (4) | 29,118 |  |  |
|  | ชาติสังคม   | สุวัฒน์ พูลลาภ (3)✔ | 24,419 |  |  |
|  | เสรีประชาธิปไตย (พ.ศ. 2498)   | อัมพร สุวรรณบล (12)* | 20,299 |  |  |
|  | ไม่สังกัดพรรค | คำอ้าย วงศ์คำจันทร์ (1) | 17,326 |  |  |
|  | ไม่สังกัดพรรค | อำนวย ชุปวา (15) | 15,573 |  |  |
|  | ประชาธิปัตย์   | บำรุง พรหมชัยนันท์ (18) | 15,010 |  |  |
|  | ไม่สังกัดพรรค | ประวัติ สิงหธวัช (11) | 14,049 |  |  |
|  | ไม่สังกัดพรรค | สิงห์ ปกาสิทธิ์ (2) | 8,641 |  |  |
|  | ประชาธิปัตย์   | ประพันธ์ กลางท่าไคร่ (17) | 8,098 |  |  |
|  | ไม่สังกัดพรรค | พิมุข พระสว่าง (21) | 6,369 |  |  |
|  | ไม่สังกัดพรรค | สมชาติ ศรีพนา (22) | 5,487 |  |  |
|  | เศรษฐกร (พ.ศ. 2498)   | ชาลี พลคชินทรานนท์ (8) | 5,223 |  |  |
|  | ไม่สังกัดพรรค | นิยม โง่นคำ (16) | 4,868 |  |  |
|  | เศรษฐกร (พ.ศ. 2498)   | สังวาลย์ สุขมาลพิทักษ์ (7) | 4,715 |  |  |
|  | เสรีประชาธิปไตย (พ.ศ. 2498)   | ทองฉัตร โคเวียง (14) | 4,040 |  |  |
|  | ประชาธิปัตย์   | สง่า เวียงสงค์ (19) | 3,880 |  |  |
|  | เสรีประชาธิปไตย (พ.ศ. 2498)   | ผาด พูลลาภ (13) | 3,364 |  |  |
|  | ไม่สังกัดพรรค | เสรี อินธสมบัติ (20) | 2,570 |  |  |
|  | ศรีอารยะเมตไตรย | สุคนธ์ ร่มแก้ว (9) | 2,317 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติสังคม   ชนะที่นั่ง (เขตเลือกตั้งใหม่)
: ชาติสังคม   ชนะที่นั่ง (เขตเลือกตั้งใหม่)
: ไม่สังกัดพรรค   ชนะที่นั่ง (เขตเลือกตั้งใหม่)
: ชาติสังคม   ชนะที่นั่ง (เขตเลือกตั้งใหม่)
ดูเพิ่ม

จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
อิโตชิมะ

อิโตชิมะ (ญี่ปุ่น: 糸島市; โรมาจิ: Itoshima-shi) เป็นนครที่ตั้งอยู่ทางตะวันตกของจังหวัดฟูกูชิมะ ประเทศญี่ปุ่น มีขนาดพื้นที่ทั้งหมด 215.69 ตารางกิโลเมตร (83.28 ตารางไมล์) มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 100,418 คน และมีความหนาแน่นของประชากร 466 คนต่อตารางกิโลเมตร
ทิวทัศน์ของนครอิโตชิมะจากน้ำตกชิราอิโตะ
ทุ่งนาขั้นบันไดในอิโตชิมะ
ฟูตามิงาอูระโทริอิ
ภูมิศาสตร์

นครอิโตชิมะตั้งอยู่บนคาบสมุทรอิโตชิมะทางขอบตะวันตกเฉียงเหนือของจังหวัดฟูกูโอกะ มีอาณาเขตทางทิศเหนือและทิศตะวันตกติดกับทะเลเก็งไก ทิศตะวันออกติดกับนครฟูกูโอกะ และทิศใต้ติดกับจังหวัดซางะซึ่งกั้นด้วยพื้นที่เทือกเขาเซฟูริ โดยทิศตะวันตกเฉียงใต้ติดกับนครคารัตสึ และทิศตะวันออกเฉียงใต้ติดกับนครซางะ
ภูมิศาสตร์ > เทศบาลข้างเคียง

จังหวัดฟูกูโอกะ
นครฟูกูโอกะ
จังหวัดซางะ
นครคารัตสึ
นครซางะ
สถิติประชากร

ตามข้อมูลสำมะโนประชากรของญี่ปุ่น จำนวนประชากรของนครอิโตชิมะใน ค.ศ. 2020 อยู่ที่ 98,877 คน นครอิโตชิมะดำเนินการสำมะโนประชากรมาตั้งแต่ ค.ศ. 1920
ประวัติศาสตร์

พื้นที่ของอิโตชิมะในอดีตเป็นส่วนหนึ่งของแคว้นชิกูเซ็ง จากซากปรักหักพังของยุคยาโยอิจำนวนมากที่พบในเมืองและจากที่ตั้งและภูมิศาสตร์ของเมือง สันนิษฐานว่าพื้นที่แห่งนี้เป็นที่ตั้งของอิโตโกกุที่กล่าวถึงในบันทึกวาจินเด็งและบันทึกจีนโบราณอื่น ๆ ต่อมาในช่วงยุคเอโดะ พื้นที่นี้เป็นส่วนหนึ่งของแคว้นศักดินาฟูกูโอกะ
หลังการปฏิรูปเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านต่าง ๆ ใน 2 อำเภอของจังหวัดฟูกูโอกะ ดังนี้
อำเภออิโตะ: หมู่บ้านฟูกูโยชิ ฟูกาเอะ อิกิซัง นางาอิฮง (เปลี่ยนชื่อเป็นนางาอิโตะใน ค.ศ. 1892) คาฟูริ ไรซัง และอิโตะ
อำเภอชิมะ: หมู่บ้านมาเอบารุ ฮาตาเอะ คายะ โคฟูจิ เคยะ โนกิตะ และซากูราอิ
1 เมษายน ค.ศ. 1896 - อำเภออิโตะและอำเภอชิมะได้ยุบรวมกันกลายเป็นอำเภออิโตชิมะ
15 กันยายน ค.ศ. 1901 - หมู่บ้านมาเอบารุได้รับการยกฐานะเป็นเมืองมาเอบารุ
1 เมษายน ค.ศ. 1931 - เมืองมาเอบารุผนวกหมู่บ้านฮาตาเอะและคาฟูริเข้ามาเป็นส่วนหนึ่ง
1 เมษายน ค.ศ. 1951 - หมู่บ้านซากูราอิและโนกิตะรวมกันเพื่อจัดตั้งเป็นหมู่บ้านซากูราโนะ
ค.ศ. 1955
1 มกราคม - เมืองมาเอบารุได้ผนวกหมู่บ้านไรซังและนางาอิโตะ
1 มกราคม - หมู่บ้านคายะ ซากูราโนะ โคฟูจิ และเคยะ รวมกันเพื่อจัดตั้งหมู่บ้านชิมะ
1 มกราคม - หมู่บ้านอิกิซัง ฟูกาเอะ และฟูกูโยชิ รวมกันเพื่อจัดตั้งหมู่บ้านนิโจ
1 เมษายน - เมืองมาเอบารุได้ผนวกหมู่บ้านอิโตะ
ค.ศ. 1965
1 เมษายน - หมู่บ้านชิมะยกฐานะเป็นเมืองชิมะ
1 เมษายน - หมู่บ้านนิโจยกฐานะเป็นเมืองนิโจ
1 ตุลาคม ค.ศ. 1992 - เมืองมาเอบารุได้รับการยกฐานะเป็นนครมาเอบารุ
16 เมษายน ค.ศ. 2009 - นครมาเอบารุได้ผนวกรวมเมืองชิมะและเมืองนิโจเข้าด้วยกัน และเปลี่ยนชื่อเป็นนครอิโตชิมะ
การเมืองการปกครอง

นครอิโตชิมะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตร งและมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน ในแง่ของการเมืองระดับจังหวัด นครอิโตชิมะเป็นเขตเลือกตั้งที่ให้สมาชิกสภาจังหวัดฟูกูโอกะจำนวน 2 คน และในแง่ของการเมืองระดับชาติ นครอิโตชิมะเป็นส่วนหนึ่งของเขตเลือกตั้งที่ 3 จังหวัดฟูกูโอกะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

เศรษฐกิจหลักของอิโตชิมะคือการเกษตร การประมงเชิงพาณิชย์ และการท่องเที่ยว มีเขตอุตสาหกรรมเพียงแห่งเดียว และมีแรงงานในท้องถิ่นจำนวนมากขึ้นเรื่อย ๆ ที่เดินทางไปทำงานที่นครฟูกูโอกะที่อยู่ใกล้เคียง
การศึกษา > มหาวิทยาลัย

สถาบันเทคโนโลยีคูรูเมะ (久留米工業大学)
วิทยาลัยสตรีคูรูเมะชิงไอ (久留米信愛女学院短期大学)
มหาวิทยาลัยคูรูเมะ (久留米大学 )
โรงพยาบาลมหาวิทยาลัยคูรูเมะ
วิทยาลัยเซนต์แมรี (聖マリア学院)
มหาวิทยาลัยคีวชู และวิทยาลัยจูเนียร์นิชินิปปง (西日本短期大学) มีวิทยาเขตอยู่ในนครอิโตชิมะ
การศึกษา > การศึกษาระดับประถมศึกษาและมัธยมศึกษา

นครอิโตชิมะมีโรงเรียนประถม 16 แห่ง โรงเรียนมัธยมต้น 6 แห่งที่ดำเนินการโดยเทศบาลนครอิโตชิมะ และมีโรงเรียนมัธยมปลาย 2 แห่งที่ดำเนินการโดยคณะกรรมการการศึกษาจังหวัดฟูกูโอกะ
การขนส่ง > รถไฟ

บริษัทรถไฟคีวชู: สายชิกูฮิ
สถานี: ฮาตาเอะ – อิโตชิมะโกโกมาเอะ – ชิกูเซ็มมาเอบารุ – มิซากิงาโอกะ – คาฟูริ – อิกิซัง – ชิกูเซ็มฟูกาเอะ – ไดนีว – ฟูกูโยชิ – ชิกากะ
การขนส่ง > ทางหลวง

ทางด่วนนิชิคีวชู
ทางหลวงแผ่นดินหมายเลข 202
สิ่งที่น่าสนใจในท้องถิ่น > แหล่งประวัติศาสตร์แห่งชาติ

แหล่งเตาเผาเครื่องปั้นดินเผาซูเอะ อาซากูระ
สุสานโคฟุง อิกิซังโชชิซูกะ
ซากปราสาทอิโตะ
สุสานโคฟุงคามัตสึกะ
แหล่งมิกูโมะ-อิวาระ
ไรซังโคโงอิชิ
กลุ่มสุสานหินชิมมาจิ
กลุ่มสุสานหินชิโตะ
แหล่งโซเนะ
สิ่งที่น่าสนใจในท้องถิ่น > วัฒนธรรมและการท่องเที่ยว

อิโตชิมะมีชื่อเสียงในเรื่องรีสอร์ทริมทะเล ชายหาด และความงดงามของธรรมชาติ นอกจากนี้ยังเป็นสถานที่ยอดนิยมในการเล่นโต้คลื่นและเดินป่าอีกด้วย และทุกปีจะมีเทศกาลดนตรีฤดูร้อนที่ชื่อว่า ซันเซ็ตไลฟ์ (Sunset Live)
บุคคลที่มีชื่อเสียง

ไดโรกุ ฮาราดะ - นักโบราณคดีชาวญี่ปุ่น
รีวจิ อิจิโอกะ - นักเบสบอลอาชีพชาวญี่ปุ่น (ตำแหน่งพิตเชอร์ - ฮิโรชิมะโทโยคาร์ป, เซ็นทรัลลีก, นิปปงโปรเฟสชันแนลเบสบอล)
มาริโกะ ชิโนดะ - นักร้อง นักแสดง นางแบบแฟชั่นชาวญี่ปุ่น และอดีตสมาชิกวงไอดอลญี่ปุ่น AKB48
มาโกะ "ฮากาตะ สปีดสเตอร์" ยามาดะ - นักคิกบ็อกซิงและอดีตนักมวยชาวญี่ปุ่น
แหล่งข้อมูลอื่น

เว็บไซต์ทางการของนครอิโตชิมะ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
มารศรี อิศรางกูร ณ อยุธยา

| มารศรี อิศรางกูร ณ อยุธยา จ> ภ. |
| --- | --- |
เกิด: 2 พฤศจิกายน พ.ศ. 2463 (104 ปี) มารศรี หินลาด มณฑลปราจีนบุรี ประเทศสยาม
คู่สมรส: หม่อมหลวงรุจิรา อิศรางกูร
บุตร: 3 คน
อาชีพ: นักแสดง นักพากย์
ปีที่แสดง: พ.ศ. 2482–2555 (73 ปี)
รางวัล
ศิลปินแห่งชาติ: สาขาศิลปะการแสดง (ภาพยนตร์และละคร นักแสดง-นักพากย์) (2542)
สุพรรณหงส์: นักแสดงสมทบหญิงยอดเยี่ยม  2529 — โอวตี่
ชมรมวิจารณ์บันเทิง: เกียรติคุณแห่งความสำเร็จ (2559)
โทรทัศน์ทองคำ: รางวัลเกียรติยศคนทีวี (2548)
ฐานข้อมูล
IMDb
มารศรี อิศรางกูร ณ อยุธยา (เกิด 2 พฤศจิกายน พ.ศ. 2463) เป็นนักแสดงหญิงอาวุโสและนักพากย์ภาพยนตร์อาวุโสชาวไทยที่มีอายุยืนยาวที่สุด ได้รับสมญานามว่าเป็น "ศิลปิน 5 แผ่นดิน"  มารศรีนั้นอยู่ในวงการบันเทิง ทั้งการพากย์และการแสดงมาตั้งแต่ปี พ.ศ. 2482 จนถึงกลางปี พ.ศ. 2555 รวมระยะเวลาในการทำงานในวงการทั้งสิ้น 73 ปี มารศรีได้รับคัดเลือกให้เป็นศิลปินแห่งชาติ สาขาศิลปะการแสดง ประจำปี พ.ศ. 2542 ซึ่งเป็นศิลปินแห่งชาติที่อายุมากที่สุด
ประวัติ

มารศรี อิศรางกูร ณ อยุธยา เดิมมีชื่อว่า มารศรี หินลาด มีชื่อเล่นว่า "ศรี" เกิดเมื่อวันที่ 2 พฤศจิกายน พ.ศ. 2463 (แต่ข้อมูลโดยกรมส่งเสริมวัฒนธรรม กระทรวงวัฒนธรรม ระบุเกิดเมื่อ 2 มกราคม พ.ศ. 2465 ซึ่งถ้านับแบบปัจจุบัน จะตรงกับวันที่ 2 มกราคม พ.ศ. 2466) ที่มณฑลปราจีนบุรี (จังหวัดปราจีนบุรี) เป็นบุตรของผัน กับลม่อม หินลาด มารศรี เริ่มเข้าสู่วงการบันเทิงจากการเป็นนักแสดงตลกจำอวดขณะอายุได้ 19 ปี ตั้งแต่ปี พ.ศ. 2482 ร่วมกับ อบ บุญติด, ดอกดิน กัญญามาลย์, สุคนธ์ คิ้วเหลี่ยม และสมควร กระจ่างศาสตร์ ในยุคสมัยที่ละครเวทีเฟื่องฟูในช่วงสงครามโลกครั้งที่สอง ทั้งยังได้แสดงร่วมกับนักแสดงรุ่นราวคราวเดียวกันที่มากฝีมือหลายท่าน เช่น สมชาย อาสนจินดา, สุลาลีวัลย์ สุวรรณทัต, รัตนาภรณ์ อินทรกำแหง, ชาลี อินทรวิจิตร, มาลี เวชประเสริฐ, สุรสิทธิ์ สัตยวงษ์, กัณฑรีย์ นาคประภา, ล้อต๊อก, ชูศรี มีสมมนต์, จุรี โอศิริ เป็นต้น อันเป็นการแจ้งเกิดในวงการแสดงของมารศรี
ต่อมาสมรสกับหม่อมหลวงรุจิรา อิศรางกูร และได้ทำงานเป็นนักพากย์ภาพยนตร์ในชื่อ "รุจิรา - มารศรี" เป็นคู่นักพากย์ที่มีชื่อเสียงและเป็นที่นิยมของผู้ชมภาพยนตร์มายาวนานร่วมครึ่งศตวรรษ ก่อนจะมาผันตัวเป็นนักแสดงในภาพยนตร์และละครโทรทัศน์ในเวลาต่อมา
ชีวิตครอบครัว มีบุตร-ธิดาสามคน และอยู่ในวงการบันเทิง ได้แก่
อรสา อิศรางกูร ณ อยุธยา (เกิด 18 มกราคม พ.ศ. 2485)
จิรศักดิ์ อิศรางกูร ณ อยุธยา (เกิด 26 มกราคม พ.ศ. 2491 ถึงแก่กรรม 16 กรกฎาคม พ.ศ. 2554)
จิระวดี อิศรางกูร ณ อยุธยา (เกิด 10 พฤษภาคม พ.ศ. 2500)
สำหรับละครเวทีที่สร้างชื่อให้กับ มารศรี มากที่สุดคือ ละครเวทีเรื่อง "วนิดา" (2486) จากบทประพันธ์ของ ‘วรรณสิริ’ โดยเป็นนักแสดงหญิงคนแรกที่รับบทเป็น "วนิดา วงศ์วิบูลย์" หญิงสาวที่ถูกบิดาสั่งจับแต่งงานกับ พันตรีประจักษ์ มหศักดิ์ นายทหารม้าที่ต้องมารับเคราะห์กรรมแทนน้องชาย ที่ติดหนี้กู้เงินจาก นายดาว บิดาของวนิดา จนต้องเกือบถูกฟ้องล้มละลาย
และแสดงละครเวทีอีกหลากหลายเรื่อง เช่น วันทามารีอา, ลานอโศก, นางบุญใจบาป, คุณหญิงพวงแข เป็นต้น
เมื่อละครเวทีได้รับความนิยมลดลง จึงได้ผันตัวจากนักแสดงละครเวทีเป็นนักแสดงในภาพยนตร์และละครโทรทัศน์ในเวลาต่อมา โดยเป็นทั้งนักแสดงนำ นางเอก นางร้าย และนักแสดงสมทบ
มารศรีได้รับรางวัลต่าง ๆ มากมาย เช่น
รางวัลสุพรรณหงส์ทองคำ สาขานักแสดงสมทบหญิงยอดเยี่ยม จากภาพยนตร์เรื่อง โอวตี่ (พ.ศ. 2529)
รางวัลศิลปินแห่งชาติ สาขาศิลปะการแสดง ภาพยนตร์และละคร นักแสดง-นักพากย์ (พ.ศ. 2542)
รางวัลโทรทัศน์ทองคำ สาขารางวัลเกียรติยศคนทีวี (พ.ศ. 2548)
ก่อนที่จะหยุดพักการแสดงในช่วงกลางปี พ.ศ. 2555 เนื่องด้วยอายุที่มากขึ้นและสุขภาพ รวมระยะเวลาในการทำงานในวงการทั้งสิ้น 73 ปี ซึ่งถือได้ว่าเป็นนักแสดงหญิงที่ทำงานอยู่ในวงการแสดงมากที่สุดคนหนึ่งของไทย จนได้รับฉายาว่า "ศิลปิน 5 แผ่นดิน"
ผลงานการแสดง

มารศรีมีผลงานการแสดงทั้งแนวชีวิตและแนวชวนหัว กับงานพากย์ภาพยนตร์ตั้งแต่ยุค 16 มม.จนถึงยุคหนังสโคป 35 มม. เช่น บาปทรมาน, วนิดา, สายโลหิต, นันทาวดี, ไทรโศก, ผู้ชนะสิบทิศ, เป็ดน้อย (ไม่ใส่เครดิตร่วมแสดง), เกาะสวาทหาดสวรรค์, มันมากับความมืด, เขาชื่อกานต์, สันติ-วีณา, โอวตี่, เครือฟ้า และอีกหลายเรื่องเป็นผู้พากย์เสียงลงฟิล์ม เช่น ละครเร่ รวมทั้งงานแสดงละครโทรทัศน์ที่มีชื่อเสียง เช่น คมพยาบาท (ทางช่อง 4 บางขุนพรหม เมื่อพ.ศ. 2512) จนถึงปัจจุบัน
สำหรับละครเวทีที่สร้างชื่อให้กับ มารศรี มากที่สุดคือ ละครเวทีเรื่อง "วนิดา" (2486) โดยเป็นนักแสดงหญิงคนแรกที่รับบทเป็น "วนิดา วงศ์วิบูลย์" และละครเวทีอีกหลากหลายเรื่อง เช่น วันทามารีอา, ลานอโศก, นางบุญใจบาป, คุณหญิงพวงแข เป็นต้น
ได้รับรางวัลนักแสดงหญิงยอดเยี่ยม รางวัลสุพรรณหงส์ทองคำ ครั้งที่ 6 ประจำปีพ.ศ. 2529 จากเรื่อง โอวตี่ และการเชิดชูเกียรติในฐานะศิลปินแห่งชาติ สาขาศิลปะการแสดง ประจำปีพ.ศ. 2542 และรางวัลเกียรติยศคนทีวี จัดโดยรางวัลโทรทัศน์ทองคำ ประจำปีพ.ศ. 2548 ร่วมกับ พิชัย วาศนาส่ง และ สินีนาฏ โพธิเวส
ผลงานการแสดง > ละครเวที

พ.ศ. 2485-2497: นักแสดงละครเวทีที่ได้รับความนิยมมาก
พ.ศ. 2485 : วนิดา รับบท วนิดา
พ.ศ. 2487 : วันทามารีอา
พ.ศ. 2490 : ลานอโศก
พ.ศ. 2492 : ขุนวรวงศา
พ.ศ. 2494 : นางบุญใจบาป
พ.ศ. 2495 : คุณหญิงพวงแข
พ.ศ. 2496 : ล่องอเวจี(สาวเวียงฟ้า) รับบทเป็น ฟ้างาม/ฟองจันทร์
รางวัล

รางวัลสุพรรณหงส์ทองคำ จากภาพยนตร์เรื่อง โอวตี่ (พ.ศ. 2529)
รางวัลศิลปินแห่งชาติ สาขาศิลปะการแสดง ภาพยนตร์และละคร นักแสดง-นักพากย์ (พ.ศ. 2542)
รางวัลโทรทัศน์ทองคำ สาขารางวัลเกียรติยศคนทีวี (พ.ศ. 2548)
รางวัลภาพยนตร์ไทย ชมรมวิจารณ์บันเทิง ครั้งที่ 24 สาขาเกียรติคุณแห่งความสำเร็จ (พ.ศ. 2559)
รางวัลผู้มีอายุ 100 ปีขึ้นไป จากสมาคมสภาผู้สูงอายุแห่งประเทศไทย ในพระราชูปถัมภ์สมเด็จพระศรีนครินทราบรมราชชนนี
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

Marasri Issarangkul Na Ayuttaya ที่อินเทอร์เน็ตมูวีเดตาเบส
| ด ค กรางวัลสุพรรณหงส์ทองคำ สาขานักแสดงสมทบหญิงยอดเยี่ยม |
| --- | --- |
2521–2530:  อำภา ภูษิต (2521)  เปียทิพย์ คุ้มวงศ์ (2523)  นันทิดา แก้วบัวสาย (2524)  นุชจรี ประสงค์ธรรม (2525)  คนึงนิจ ฤกษะสาร (2526)  มารศรี อิศรางกูร ณ อยุธยา (2529)  รัชนู บุญชูดวง (2530)
ไพรินทร์ ชูโชติถาวร

| ไพรินทร์ ชูโชติถาวรป> ม., บ.ภ. |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 23 พฤศจิกายน พ.ศ. 2560 – 10 กรกฎาคม พ.ศ. 2562
นายกรัฐมนตรี: ประยุทธ์ จันทร์โอชา
ก่อนหน้า: พิชิต อัคราทิตย์
ถัดไป: อธิรัฐ รัตนเศรษฐ ถาวร เสนเนียม
 
ข้อมูลส่วนบุคคล
เกิด: 8 กรกฎาคม พ.ศ. 2499 (68 ปี)

ไพรินทร์ ชูโชติถาวร (เกิด 8 กรกฎาคม พ.ศ. 2499) เป็นประธานกรรมการบริษัท โกลว์ พลังงาน จำกัด (มหาชน) ประธานกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19)ประธานกรรมการโรงเรียนมหิดลวิทยานุสรณ์ และกรรมการผู้ทรงคุณวุฒิในคณะกรรมการตรวจสอบและประเมินผลภาคราชการกรรมการอิสระ บริษัท ไทยออยล์ จำกัด (มหาชน)
อดีตรัฐมนตรีช่วยว่าการกระทรวงคมนาคม ในรัฐบาลพลเอก ประยุทธ์ จันทร์โอชา และอดีตประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน)
ประวัติ

ไพรินทร์ ชูโชติถาวร เป็นชาวไทยเชื้อสายจีน เกิดที่เยาวราช จังหวัดพระนคร จบการศึกษาระดับมัธยมศึกษาจาก โรงเรียนสวนกุหลาบวิทยาลัย, ส.ก.17629 ระดับปริญญาตรี เกียรตินิยมอันดับหนึ่งจาก คณะวิศวกรรมศาสตร์ จุฬาลงกรณ์มหาวิทยาลัย ระดับปริญญาโท และปริญญาเอกวิศวกรรมศาสตร์ สาขาวิศวกรรมเคมีจาก สถาบันเทคโนโลยีแห่งโตเกียว ประเทศญี่ปุ่น ด้วยทุนรัฐบาลญี่ปุ่น หลังจบการศึกษาก็ได้ไปเป็นอาจารย์ในภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย จากนั้นเข้าทำงานที่บริษัทปิโตรเคมีแห่งชาติ จำกัด และธนาคารกรุงเทพ จำกัด
ภายหลังลาออกจาก ธนาคารกรุงเทพ ก็ไปดำรงตำแหน่งกรรมการผู้จัดการ บริษัท บางกอกโพลีเอททีลิน จำกัด ผู้ช่วยกรรมการผู้จัดการใหญ่ กลุ่มธุรกิจปิโตรเคมีและการกลั่น ปตท. และกรรมการผู้จัดการ บริษัท พีทีที อาซาฮี เคมิคอล รองกรรมการผู้จัดการใหญ่ หน่วยธุรกิจปิโตรเคมีและการกลั่น ปตท. และ กรรมการผู้จัดการ บริษัท พีทีที โพลีเมอร์ มาร์เก็ตติ้ง และบริษัท พีทีที อาซาฮี เคมิคอล รองกรรมการผู้จัดการใหญ่ ปตท. และกรรมการผู้จัดการใหญ่ บริษัท ไออาร์พีซี จำกัด (มหาชน) ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ และรักษาการกรรมการผู้จัดการใหญ่ บริษัท ไออาร์พีซี จำกัด (มหาชน) และดำรงตำแหน่งเป็นประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) และกรรมการ บริษัท ปตท. สำรวจและผลิตปิโตรเลียม จำกัด (มหาชน) จนเกษียณจากการทำงาน
ปัจจุบันดำรงตำแหน่งกรรมการอิสระ-กรรมการบริหาร ธนาคารไทยพาณิชย์ จำกัด (มหาชน) นายกสภาสถาบันวิทยสิริเมธี ประธานคณะกรรมการบริหารโรงเรียนกำเนิดวิทย์  ประธานกรรมการโรงเรียนมหิดลวิทยานุสรณ์ และกรรมการบริษัท การบินไทย จำกัด (มหาชน) ซึ่งไม่กี่วันถัดมา นายไพรินทร์ ได้ลาออกจากตำแหน่งกรรมการบริษัท เนื่องจากตนเองเพิ่งพ้นจากตำแหน่งรัฐมนตรีช่วยว่าการกระทรวงคมนาคม ในระยะเวลาไม่ถึง 2 ปี จึงถือว่ามีคุณสมบัติไม่เหมาะสมต่อการรักษาธรรมาภิบาลของบริษัท
การศึกษา > คุณวุฒิการศึกษา

วิศวกรรมศาสตรดุษฎีบัณฑิต สาขาวิศวกรรมเคมี สถาบันเทคโนโลยีแห่งโตเกียว ประเทศญี่ปุ่น (โดยทุนรัฐบาลญี่ปุ่น)
วิศวกรรมศาสตรมหาบัณฑิต สาขาวิศวกรรมเคมี สถาบันเทคโนโลยีแห่งโตเกียว ประเทศญี่ปุ่น (โดยทุนรัฐบาลญี่ปุ่น)
วิศวกรรมศาสตรบัณฑิต (เกียรตินิยมอันดับหนึ่ง) จุฬาลงกรณ์มหาวิทยาลัย
มัธยมศึกษา โรงเรียนสวนกุหลาบวิทยาลัย
การศึกษา > ประวัติการอบรม

หลักสูตร Director Certification Program (DCP 51/2004), Director Accreditation Program (DAP 24/2004), Finance for Non - Finance Director (FND 14/2004), Anti - corruption for Executive Program (ACEP 4/2012) สมาคมส่งเสริมสถาบันกรรมการบริษัทไทย (IOD)
การศึกษาหลักสูตรการป้องกันราชอาณาจักร ภาครัฐร่วมเอกชน (ปรอ.) รุ่นที่ 22 ประจำปีการศึกษา 2552 - 2553 วิทยาลัยป้องกันราชอาณาจักร
หลักสูตร "การกำกับดูแลกิจการสำหรับกรรมการและผู้บริหารระดับสูงของรัฐวิสาหกิจและองค์การมหาชน" รุ่นที่ 7 สถาบันพระปกเกล้า
หลักสูตรผู้บริหารระดับสูง ด้านวิทยาการพลังงาน (วพน.) รุ่นที่ 1 สถาบันวิทยาการพลังงาน
หลักสูตร PTT Executive Leadership Program 2008 จีอี โครตันวิลล์ สหรัฐอเมริกา
หลักสูตร NIDA Executive Leadership Program 2007 วิทยาลัยวอร์ตันแห่งมหาวิทยาลัยเพนซิลเวเนีย สหรัฐอเมริกา
หลักสูตรผู้บริหารระดับสูง สถาบันวิทยาการตลาดทุน รุ่นที่ 8 (วตท.8)
หลักสูตรผู้บริหารระดับสูงด้านการค้าและการพาณิชย์ มหาวิทยาลัยหอการค้าไทย รุ่นที่ 1
หลักสูตร Industrial Liaison Program (ILP) 2005 สถาบันเทคโนโลยีแมสซาชูเซตส์ สหรัฐอเมริกา
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2555 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

สานพลังประชารัฐเก็บถาวร 2017-07-10 ที่ เวย์แบ็กแมชชีน
ฐานข้อมูลเก็บถาวร 2017-05-15 ที่ เวย์แบ็กแมชชีน
ฐานข้อมูลเก็บถาวร 2017-11-09 ที่ เวย์แบ็กแมชชีน
ฐานข้อมูลเก็บถาวร 2017-08-02 ที่ เวย์แบ็กแมชชีน
ฐานข้อมูล เก็บถาวร 2016-07-06 ที่ เวย์แบ็กแมชชีน
ฐานข้อมูลเก็บถาวร 2021-04-14 ที่ เวย์แบ็กแมชชีน
| ก่อนหน้า |  | ไพรินทร์ ชูโชติถาวร |  | ถัดไป |
| --- | --- | --- | --- | --- |
| พิชิต อัคราทิตย์ |  |   รัฐมนตรีช่วยว่าการกระทรวงคมนาคม (ครม. 61)   (23 พฤศจิกายน พ.ศ. 2560 - 10 กรกฎาคม พ.ศ. 2562) |  | อธิรัฐ รัตนเศรษฐ ถาวร เสนเนียม |
| ด ค กคณะรัฐมนตรีคณะที่ 61 ของไทย |
| --- | --- |
นายกรัฐมนตรี:   ประยุทธ์ จันทร์โอชา 
รองนายกรัฐมนตรี:  ประวิตร วงษ์สุวรรณ  หม่อมราชวงศ์ปรีดิยาธร เทวกุล  ยงยุทธ ยุทธวงศ์  ธนะศักดิ์ ปฏิมาประกร  วิษณุ เครืองาม  ประจิน จั่นตอง  ณรงค์ พิพัฒนาศัย  สมคิด จาตุศรีพิทักษ์  ฉัตรชัย สาริกัลยะ 
สำนักนายกรัฐมนตรี:  หม่อมหลวงปนัดดา ดิศกุล  สุวพันธุ์ ตันยุวรรธนะ  ออมสิน ชีวะพฤกษ์  สุวิทย์ เมษินทรีย์  กอบศักดิ์ ภูตระกูล 
กลาโหม:  ประวิตร วงษ์สุวรรณ   อุดมเดช สีตบุตร    ชัยชาญ ช้างมงคล 
การคลัง:  สมหมาย ภาษี  อภิศักดิ์ ตันติวรวงศ์  วิสุทธิ์ ศรีสุพรรณ 
การต่างประเทศ:  ธนะศักดิ์ ปฏิมาประกร  ดอน ปรมัตถ์วินัย  ดอน ปรมัตถ์วินัย  วีระศักดิ์ ฟูตระกูล 
การท่องเที่ยวและกีฬา:  กอบกาญจน์ วัฒนวรางกูร  วีระศักดิ์ โควสุรัตน์ 
การพัฒนาสังคมและความมั่นคงของมนุษย์:  อดุลย์ แสงสิงแก้ว  อนันตพร กาญจนรัตน์ 
การอุดมศึกษา วิทยาศาสตร์ วิจัยและนวัตกรรม:  สมคิด จาตุศรีพิทักษ์† 
เกษตรและสหกรณ์:  ปีติพงศ์ พึ่งบุญ ณ อยุธยา   ฉัตรชัย สาริกัลยะ  กฤษฎา บุญราช  อำนวย ปะติเส  ชุติมา บุณยประภัศร  ลักษณ์ วจนานวัช  วิวัฒน์ ศัลยกำธร 
คมนาคม:  ประจิน จั่นตอง  อาคม เติมพิทยาไพสิฐ  อาคม เติมพิทยาไพสิฐ  ออมสิน ชีวะพฤกษ์  พิชิต อัคราทิตย์  ไพรินทร์ ชูโชติถาวร 
ทรัพยากรธรรมชาติและสิ่งแวดล้อม:  ดาว์พงษ์ รัตนสุวรรณ  สุรศักดิ์ กาญจนรัตน์ 
เทคโนโลยีสารสนเทศและการสื่อสาร/ดิจิทัลเพื่อเศรษฐกิจและสังคม:  พรชัย รุจิประภา  อุตตม สาวนายน  ประจิน จั่นตอง†  พิเชฐ ดุรงคเวโรจน์ 
พลังงาน:  ณรงค์ชัย อัครเศรณี  อนันตพร กาญจนรัตน์  ศิริ จิระพงษ์พันธ์ 
พาณิชย์:  ฉัตรชัย สาริกัลยะ  อภิรดี ตันตราภรณ์  สนธิรัตน์ สนธิจิรวงศ์  อภิรดี ตันตราภรณ์  สุวิทย์ เมษินทรีย์  สนธิรัตน์ สนธิจิรวงศ์  ชุติมา บุณยประภัศร† 
มหาดไทย:  อนุพงษ์ เผ่าจินดา  สุธี มากบุญ 
ยุติธรรม:  ไพบูลย์ คุ้มฉายา  วิษณุ เครืองาม†  สุวพันธุ์ ตันยุวรรธนะ  ประจิน จั่นตอง 
แรงงาน:  สุรศักดิ์ กาญจนรัตน์  ศิริชัย ดิษฐกุล  สุรศักดิ์ กาญจนรัตน์†  อดุลย์ แสงสิงแก้ว 
วัฒนธรรม:  วีระ โรจน์พจนรัตน์ 
วิทยาศาสตร์และเทคโนโลยี:  พิเชฐ ดุรงคเวโรจน์  อรรชกา สีบุญเรือง  สุวิทย์ เมษินทรีย์ 
ศึกษาธิการ:  ณรงค์ พิพัฒนาศัย  ดาว์พงษ์ รัตนสุวรรณ  ธีระเกียรติ เจริญเศรษฐศิลป์  กฤษณพงศ์ กีรติกร  ธีระเกียรติ เจริญเศรษฐศิลป์†  สุรเชษฐ์ ชัยวงศ์  หม่อมหลวงปนัดดา ดิศกุล  อุดม คชินทร 
สาธารณสุข:  รัชตะ รัชตะนาวิน  ปิยะสกล สกลสัตยาทร  สมศักดิ์ ชุณหรัศมิ์ 
อุตสาหกรรม:  จักรมณฑ์ ผาสุกวนิช  อรรชกา สีบุญเรือง  อุตตม สาวนายน  สมชาย หาญหิรัญ† 
โฆษกประจำสำนักนายกรัฐมนตรี:  ยงยุทธ มัยลาภ  วิลาศ อรุณศรี †  สรรเสริญ แก้วกำเนิด  พุทธิพงษ์ ปุณณกันต์ (ปฎิบัติหน้าที่)  สรรเสริญ แก้วกำเนิด  วีรชน สุคนธปฏิภาค† 
 รัฐมนตรีช่วยว่าการ  † : รักษาการแทน  พ้นจากตำแหน่ง
กลุ่มเซี่ยงไฮ้

ฝ่ายการเมืองในประเทศจีน
| กลุ่มเซี่ยงไฮ้  |
| --- | --- |
ผู้นำ: เจียง เจ๋อหมิน
สมาชิก: อู๋ ปังกั๋ว หฺวาง จฺวี๋ เจิง ชิ่งหง เจี่ย ชิ่งหลิน เฉิน เหลียงยฺหวี่ เฉิน จื้อลี่ เจี่ย ถิงอัน
ก่อตั้ง: ค.ศ. 1989
ถูกยุบ: ค.ศ. 2022
ที่ทำการ: เซี่ยงไฮ้และปักกิ่ง
อุดมการณ์: สังคมนิยมอัตลักษณ์จีน สามตัวแทน 
การเมืองจีน   รายชื่อพรรคการเมือง การเลือกตั้ง
กลุ่มเซี่ยงไฮ้ (จีนตัวย่อ: 上海帮; จีนตัวเต็ม: 上海幫; พินอิน: Shànghǎi bāng) เรียกอีกอย่างว่า แก๊งเซี่ยงไฮ้ กลุ่มเจียง หรือ ฝ่ายเจียง หมายถึงกลุ่มอย่างไม่เป็นทางการของเจ้าหน้าที่พรรคคอมมิวนิสต์จีนซึ่งก้าวขึ้นมามีชื่อเสียงภายใต้การนำของเจียง เจ๋อหมิน อดีตเลขาธิการใหญ่พรรคคอมมิวนิสต์จีน ขณะที่เขาดำรงตำแหน่งหัวหน้าพรรคและนายกเทศมนตรีของเซี่ยงไฮ้
การเมืองจีนถูกกำหนดมาอย่างยาวนานด้วยการแข่งขันระหว่างกลุ่มภายในพรรค ซึ่งแต่ละกลุ่มพยายามวางสมาชิกหลักและพันธมิตรของตนในตำแหน่งที่มีอำนาจภายในพรรคคอมมิวนิสต์จีนและรัฐบาลจีน ในคริสต์ทศวรรษ 1990 เมื่อเจียง เจ๋อหมินดำรงตำแหน่งเลขาธิการใหญ่พรรคคอมมิวนิสต์จีน การเมืองจีนถูกครอบงำโดยแก๊งเซี่ยงไฮ้เนื่องจากเจียงพยายามวางผู้ติดตามทางอุดมการณ์ที่ได้รับการบ่มเพาะไว้ในตำแหน่งระดับสูงภายในรัฐบาล ภายใต้การนำของหู จิ่นเทา แก๊งเซี่ยงไฮ้ได้สร้างสมดุลให้กับกลุ่มสันนิบาตเยาวชนคอมมิวนิสต์จีนของหูในรัฐบาล และภายใต้การนำของสี จิ้นผิง แก๊งเซี่ยงไฮ้ยังคงแข่งขันกับฝ่ายของสี จิ้นผิง โดยทั้งสองกลุ่มพยายามจะได้รับความได้เปรียบทางการเมืองผ่านการเสนอชื่อเจ้าหน้าที่ที่ได้รับเลือกให้ดำรงตำแหน่งระดับสูง
ยัวร์บอยทีเจ

| ยัวร์บอยทีเจ |
| --- | --- |
ทีเจที่งานสนามหลวงสวนสนามปี พ.ศ. 2562
ข้อมูลพื้นฐาน
ชื่อเกิด: จิรายุทธ ผโลประการ
เกิด: 20 สิงหาคม พ.ศ. 2535 (32 ปี)
ที่เกิด: อำเภอเชียงแสน จังหวัดเชียงราย ประเทศไทย
แนวเพลง: ฮิปฮอป ป็อป
อาชีพ: แร็ปเปอร์, นักร้อง, นักแต่งเพลง
เครื่องดนตรี: เสียงร้อง กีตาร์ คีย์บอร์ด
ช่วงปี: พ.ศ. 2553–ปัจจุบัน
ค่ายเพลง: กามิกาเซ่ (2553–2558) Yes Music (2558–2559) ศิลปินอิสระ (2559–ปัจจุบัน)
อดีตสมาชิก: ทรี.ทู.วัน

เว็บไซต์: https://www.facebook.com/urboytj/
จิรายุทธ ผโลประการ ชื่อเล่น เต๋า หรือรู้จักกันในนาม UrboyTJ  (ยัวร์บอยทีเจ) (เกิด 20 สิงหาคม พ.ศ. 2535) เป็นแร็ปเปอร์ชาวไทย อดีตสมาชิกวงทรี.ทู.วัน มีผลงานที่เป็นที่รู้จักที่ร่วมทำอย่าง "รักต้องเปิด (แน่นอก)" หลังหมดสัญญากับ อาร์เอส ได้มาผันตัวเป็นแร็ปเปอร์ในนาม ยัวร์บอยทีเจ มีผลงานซิงเกิลเป็นที่ติดหูอย่าง "เค้าก่อน", "วายร้าย", "คิดดัง", "รังเกียจกันไหม", และ "ช่วยไม่ได้"
นอกจากนั้นผลงานในอัลบั้มล่าสุด เขายังได้แต่งเพลงให้กับเพื่อน ๆ ที่เคยอยู่ร่วมค่ายพร้อมเชิญชวนเพื่อน อดีตสมาชิกจากค่าย กามิกาเซ่ให้มาร่วมร้องเพลงในอัลบั้มดังกล่าวของเขาอีกด้วย
ยัวร์บอยทีเจสำเร็จการศึกษาระดับมัธยมต้น–มัธยมปลาย โรงเรียนมาเรียลัย และระดับอุดมศึกษาจากมหาวิทยาลัยกรุงเทพ[ต้องการอ้างอิง]
ประวัติ

จิรายุทธเริ่มเป็นศิลปินฝึกหัดค่ายอาร์เอส ได้ช่วยแต่งเพลงให้กับศิลปินในค่ายทั้งหวายกับวงเค-โอติก ใช้เวลา 2 ปี จึงได้รวมตัวเป็นวงทรี.ทู.วัน กับสมาชิกอีก 2 คน (กวินท์ ดูวาล และ ชัชชญา ส่งเจริญ) มีผลงานอัลบั้ม 3 ชุด คือ 3.2.1 Shake it ah, 3.2.1 Dirty และ มัน Day  ที่ได้มีส่วนร่วมแต่งเพลง โปรดิวซ์เพลง โดยทำเพลงในแนวเป็นฮิปฮอปอิเล็กทรอนิกส์ เมื่อตอนอยู่กับสังกัดอาร์เอส ยังทำหน้าที่โคมิวสิกไดเรกเตอร์ คอนเสิร์ต อย่างเช่น ดิ ไอดอล แบทเทิล คอนเสิร์ต หวาย เพลย์เกิร์ล ปาร์ตี้ คอนเสิร์ต และ 3.2.1 Shake It Ah Concert
หลังการหมดสัญญากับทางอาร์เอส สมาชิกในวงก็ได้แยกย้ายกันไป ในขณะที่ยัวร์บอยทีเจผันตนเองมาเป็นศิลปินเดี่ยว โดยมีซิงเกิ้ลแรก "เค้าก่อน" ออกจำหน่ายเมื่อวันที่ 12 กุมภาพันธ์ พ.ศ. 2559 ทีเจได้พูดถึงซิงเกิลนี้ว่า เป็นเพลงที่ทำมานานตั้งแต่อยู่ในวงทรีทูวัน แต่พอหมดสัญญาจึงปล่อยแบบเดี่ยว ผลงานซิงเกิลเพลง เช่น "คิดดัง", "Beautiful", "วายร้าย" และ"เอาดีดีดิ" เป็นที่รู้จักทั้วไป โดยเพลง "วายร้าย" ซึ่งเป็นผลงานที่สร้างชื่อเสียงให้กับยัวร์บอยทีเจมากที่สุด
เขาเคยป่วยด้วยโรคซึมเศร้า โดยเขาระบุว่า มี"ดนตรีก็ฉุดให้เขากลับมาสู่เส้นทางปกติอีกครั้ง"
ผลงานเพลง

ดูเพิ่ม: ทรี.ทู.วัน